Komission kertomus Euroopan parlamentille ja neuvostolle Euroopan maatalouden tukirahaston menoista - Varojärjestelmä nro 2-4/2007 /* SEK/2007/0693 lopull. */





[pic] | EUROOPAN YHTEISÖJEN KOMISSIO | Bryssel, 24.5.2007 SEK(2007) 693 lopullinen KOMISSION KERTOMUS EUROOPAN PARLAMENTILLE JA NEUVOSTOLLE Euroopan maatalouden tukirahaston menoista Varojärjestelmä nro 2-4/2007 SISÄLTÖ 1. JOHDANTO 3 2. KÄYTTÖTARKOITUKSEENSA SIDOTUT TULOT 3 3. SOKERIN RAKENNEUUDISTUSRAHASTO 4 4. KUVAUS VUODEN 2007 TALOUSARVION TOTEUTUMISESTA 4 5. PÄÄTELMÄT 5 Johdanto Liitteessä esitetään talousarvion tosiasiallisen toteutumisen taso 16. lokakuuta 2006 ja 28. helmikuuta 2007 välisenä aikana suhteessa indikaattorin osoittamaan menoprofiiliin. Toteutumisen taso on määritelty annetun neuvoston asetuksen (EY) N:o 1290/2005[1] 20 artiklan säännösten perusteella. Käyttötarkoitukseensa sidotut tulot Yhteisen maatalouspolitiikan rahoituksesta annetun asetuksen (EY) N:o 1290/2005 34 artiklan säännösten mukaan sääntöjenmukaisuustarkastuksia koskevien päätösten mukaisesti tehdyistä rahoitusoikaisuista, sääntöjenvastaisuuksista ja maitomaksusta saatavat tulot ovat maataloustukirahaston menojen rahoittamiseksi tarkoitettuja käyttötarkoitukseensa sidottuja tuloja. Vuoden 2007 talousarviota vahvistettaessa kyseisistä tuloista tehtiin arvio, joka otettiin huomioon, kun budjettivallan käyttäjä hyväksyi vuoden 2007 talousarviomäärärahat. Erityisesti - maitomaksusta saataviksi tuloiksi arvioitiin 349,0 miljoonaa euroa, ja ne otettiin huomioon vähentämällä maito- ja maitotuotealalle pyydettyjä määrärahoja, joita budjettivallan käyttäjä myönsi 587,0 miljoonaa euroa; - sääntöjenmukaisuustarkastuksen perusteella takaisin perityistä määristä saaduiksi tuloiksi arvioitiin 568,0 miljoonaa euroa ja sääntöjenvastaisuuksista saaduiksi tuloiksi 70,0 miljoonaa euroa; yhteensä 638,0 miljoonan euron suuruinen määrä otettiin huomioon vähentämällä tilatukijärjestelmään pyydettyjä määrärahoja, joita budjettivallan käyttäjä myönsi 27 918,0 miljoonaa euroa. Liitteenä olevassa taulukossa on selvitys käyttötarkoitukseensa sidottujen tulojen toteutumisesta; niitä oli peritty 721,2 miljoonaa euroa 28. helmikuuta 2007 mennessä. Erityisesti - maitomaksusta kerättiin noin 350,9 miljoonaa euroa, kun alun perin käytetty arvio oli 349,0 miljoonaa euroa, - sääntöjenmukaisuustarkastusten perusteella takaisin perityt määrät olivat noin 332,2 miljoonaa euroa, ja lisämääriä ennakoidaan saatavan talousarviovuoden loppuun mennessä, ja - sääntöjenvastaisuuksien perusteella perityt määrät olivat noin 38,1 miljoonaa euroa, ja lisämääriä ennakoidaan saatavan niin ikään varainhoitovuoden loppuun mennessä. Asiaa koskevien sääntöjen mukaisesti kyseiset tulot voidaan käyttää osittain tai kokonaan maataloustukirahaston menojen kattamiseksi, jos budjettivallan käyttäjän myöntämät määrärahat eivät riitä jäsenvaltioille aiheutuneiden menojen rahoittamiseksi. Jos osa tuloista jää käyttämättä, kyseinen osuus siirretään automaattisesti seuraavaan varainhoitovuoteen. Sokerin rakenneuudistusrahasto Sokerialan väliaikaisia rakenneuudistusmääriä kohdellaan käyttötarkoitukseensa sidottuina tuloina sokerin rakenneuudistustuen ja muiden rakenneuudistusrahastossa suunniteltujen tukien rahoittamiseksi. Markkinointivuonna 2006/2007 kyseiset määrät liittyvät toimijoilla olevien sokerin, inuliinisiirapin ja isoglukoosin määrällisiin kiintiöihin, ja jäsenvaltioiden on määrä maksaa ne rahastolle kahdessa erässä, joiden määräajat ovat 31. maaliskuuta ja 30. marraskuuta 2007. Helmikuun lopusta alkaen jäsenvaltiot ovat maksaneet noin 314,2 miljoonaa euroa osana niille kuuluvien rakenneuudistustukien ensimmäistä erää. Kuvaus vuoden 2007 talousarvion toteutumisesta Seuraavassa on lyhyt kuvaus tosiasiallisen ja odotetun toteutumistason välisten merkittävimpien erojen syistä vuoden 2007 talousarvion eräiden alojen osalta. Valuuttoihin vaikuttavat tekijät Edellä mainitulla kaudella aiheutuneissa menoissa on otettu huomioon dollarin kurssikehitys euroon nähden. Kyseinen pariteetti vaikuttaa useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menoihin. Asetuksen (EY) N:o 1290/2005 21 artiklan mukaisesti budjettivallan käyttäjän hyväksymän talousarvion perustana oli dollarin keskimääräinen pariteetti vuoden 2006 heinä-syyskuussa eli 1 € = 1,27 $. Olisi huomattava, että keskimääräinen pariteetti oli 1. elokuuta 2006 ja 28. helmikuuta 2007 välisenä aikana noin 1 € = 1,29 $ eli 1,6 prosenttia vuoden 2007 talousarvion laatimisessa käytettyä kurssia korkeampi. Markkinoihin vaikuttavat tekijät Vilja (- 150,1 milj. euroa) Viljamarkkinoiden erittäin suotuisten sisäisten ja ulkoisten olosuhteiden ja niistä johtuvien korkeampien sisämarkkinahintojen ennakoidaan vähentävän vientitukien määriä sekä johtavan julkisiin varastoihin hankittavan viljan määrien vähenemiseen ja sen myynnin kasvuun, minkä vuoksi tämän alan talousarviomäärärahoissa tulee olemaan alikäyttöä, jonka odotetaan jatkuvan varainhoitovuoden loppuun. Sokeri (+ 130,0 milj. euroa) Nykyinen talousarviomäärärahojen ylikäyttö verrattuna indikaattorin tasoon johtuu sokerin kasvaneista vientimääristä, jotka koskevat niin vapailla markkinoilla kuin julkisessa varastossa olevaa sokeria. Viini (+ 58,0 milj. euroa) Talousarviomäärärahojen nykyinen ylikäyttö indikaattorin tasoon nähden johtuu seuraavista kolmesta syystä: - jäsenvaltioiden markkinointivuonna 2005/2006 toteutetuista erityisistä tislaustoimenpiteistä johtuvat juoksevat maksut; tislaustoimenpiteitä toteutettiin vuoden 2006 lopulla, mutta niitä ei maksettu kyseisen varainhoitovuoden aikana, ja - lopullista viininviljelystä luopumista, rakenneuudistusta ja uusiin lajikkeisiin siirtymistä koskevien maksujen suorittamisen nopeutuminen. Tämän ylikäytön arvioidaan olevan väliaikaista. Maito ja maitotuotteet (+ 79,7 milj. euroa) Talousarviomäärärahoissa oli indikaattorin tasoon nähden ylikäyttöä 28. helmikuuta 2007, koska vientitukien maksuvauhti nopeutui. Komissio arvioi tässä vaiheessa, että ylikäyttö on tilapäistä. Määrärahojen havaittu ylikäyttö indikaattoriin verrattuna johtuu teknisistä syistä. Indikaattori vahvistettiin kolmen edellisen talousarviovuoden menojen perusteella, jolloin siihen sisältyi maitomaksusta saatujen tulojen vaikutus, joka kyseisinä vuosina vähennettiin sekä alaa koskevista pyydetyistä määrärahoista että aiheutuneista menoista. Vuoden 2007 talousarviosta alkaen kyseisestä maksusta saatavat tulot, jotka arvioitiin 349,0 miljoonaksi euroksi, käsitellään erikseen maataloustukirahaston käyttötarkoitukseensa sidottuina tuloina. Kyseiset tulot eivät sisältyneet vuodeksi 2007 pyydettyihin ja budjettivallan käyttäjän tälle alalle myöntämiin talousarviomäärärahoihin, ja sen vuoksi indikaattoria sovelletaan määrärahoihin, joista on vähennetty kyseinen määrä. Tästä syystä talousarvion nykyinen täytäntöönpano osoittaa ylikäyttöä. Jos maitoalalle alun perin ennakoidut tulot maitomaksusta otetaan huomioon, tällä alalla on – 48,1 miljoonan euron alikäyttö. Suorat tuet (– 411,3 milj. euroa) Nykyinen – 1,1 prosentin alikäyttö tämän indikaattorin tasoon nähden liittyy sekä tuotannosta irrotettuun tukeen että muihin suoriin tukiin. Jäsenvaltiot voivat suorittaa kyseisten järjestelmien maksuja 30. kesäkuuta 2007 asti. Sen vuoksi komissio katsoo tässä vaiheessa, että alikäyttö saattaa olla tilapäistä. Jos tilatukijärjestelmään alun perin ennakoidut tulot sääntöjenmukaisuustarkastuksista ja sääntöjenvastaisuuksista otetaan huomioon, suoria tukia koskevassa luvussa on – 964,1 miljoonan euron alikäyttö. Päätelmät Jäsenvaltioiden markkinatoimenpiteiden ja suorien tukien menoja koskevien talousarviomäärärahojen täytäntöönpano 16. lokakuuta 2006–28. helmikuuta 2007 oli 32 531,9 miljoonaa euroa, mikä merkitsee sitä, että kyseisten määrärahojen alikäyttö oli noin – 353,2 miljoonaa euroa. Jos tämä markkinatoimenpiteitä ja suoria tukia koskevien talousarviomäärärahojen yleinen alikäyttö jatkuu talousarviovuoden loppuun, maatalousalan talousarviossa ei tarvita kerättyjä käyttötarkoitukseensa sidottuja tuloja, joiden määrä 28. helmikuuta 2007 oli 721,2 miljoonaa euroa. Näiden tulojen käyttämättä jääneet määrät siirretään automaattisesti talousarviovuoteen 2008. LIITE [pic] [1] [2]#$,-69:@AEOPQopqrsÚéêø[pic] [3] 8 9 ñèÛèÎÅ¿¶Å¿Å¿²®Å¡Å¡Å¡Åè––‰‰vh_hh¿h‚mHnHu[pic]h'y®h¿h‚0JªmHnHu[pic]$jh'y®h¿h‚0JªU[pic]mHnHu[pic]jh¿h‚h'ŽU[pic]aJh¿h‚h'ŽCJ(aJjhÆ+ßhizU[pic]aJhizh—i[pic]hyowhyowaJhizaJhÆ+ßhizaJh¿h‚h'ŽOJ[4]QJ[5]aJjh¿h‚hÛ »U[pic]aJh¿h‚h'ŽaJh¿h‚h¿h‚aJmHnHEUVL L 209, 11.8.2005, s. 1, asetus sellaisena kuin se on viimeksi muutettuna asetuksella (EY) N:o 320/2006 (EUVL L 58, 28.2.2006, s. 42).